stanford-oval/wikipedia huggingface dataset:
เจ้าหญิงฌานูวารียาแห่งบราซิล
ช่วงต้นพระชนม์ชีพ

เจ้าหญิงฌานูวารียาทรงประสูติในวันที่ 18 มีนาคม พ.ศ. 2365 ณ พระราชวังเซา กริชตูเบาในรีโอเดจาเนโร ทรงดำรงเป็นเจ้าหญิงโปรตุเกส เป็นพระราชธิดาพระองค์ที่สองในจักรพรรดิเปดรูที่ 1 แห่งบราซิลกับจักรพรรดินีมาเรีย ลีโอโพลดีนา เจ้าหญิงทรงเข้ารับพิธีศีลจุ่มในวันที่ 18 มีนาคม พ.ศ. 2365 ในวิหารหลวง และมีพระนามลำลองว่า "เจ้าหญิงแห่งอิสรภาพ" (Princesa da Independência)
เจ้าหญิงฌานูวารียาทรงเจริญพระชันษาพร้อมๆกับพระอนุชาและพระภคินีของพระนาง เจ้าชายเปดรู, เจ้าหญิงเปาลา และ เจ้าหญิงฟรังซิชกา พระนามของเจ้าหญิงทรงถูกเลือกโดยพระราชบิดาเพื่อเป็นเกียรติแก่จังหวัดรีโอเดจาเนโร เจ้าหญิงฌานูวารียาประสูติหลังจากการสิ้นพระชนม์ของเจ้าชายฌูเอา การ์ลุช พระเชษฐาเพียงหนึ่งเดือน
เจ้าหญิงทรงสูญเสียพระราชมารดาขณะมีพระชนมายุเพียง 4 พรรษาและทรงเห็นพระราชบิดาต้องเสด็จออกไปยังโปรตุเกสพร้อมกับพระมารดาเลี้ยงและพระเชษฐภคินีขณะมีพระชนมายุเพียง 9 พรรษา เจ้าหญิงต้องทรงเจริญพระชันษาด้วยการศึกษาที่เข้มงวดมาก
ในปีพ.ศ. 2376 เจ้าหญิงเปาลา พระขนิษฐาสิ้นพระชนม์ก่อนที่จะมีพระชนมายุครบ 10 พรรษา เจ้าหญิงฌานูวารียาทรงมีลายพระหัตถ์ไปถึงพระราชบิดาว่า
เจ้าหญิงพระราชกุมารี

ด้วยการสละราชบัลลังก์ของจักรพรรดิเปดรูที่ 1 แห่งบราซิลเพื่อเสด็จไปยังยุโรปและทำการฟื้นฟูราชบัลลัก์โปรตุเกสให้แก่พระราชธิดาพระองค์โตของพระองค์ สมเด็จพระราชินีนาถมาเรีย ดา กลอเรีย ทำให้การสืบราชสันตติวงศ์บราซิลต้องมีการปรับเปลี่ยน จากปีพ.ศ. 2378 จนถึงพ.ศ. 2388 เจ้าหญิงทรงได้รับพระอิศริยยศ พระราชกุมารีแห่งบราซิลในฐานะทายาทโดยสันนิษฐานของพระอนุชา จักรพรรดิเปดรูที่ 2 แห่งบราซิล โดยสภาสมัชชาแห่งชาติ เมื่อพระเชษฐภคินี สมเด็จพระราชินีนาถมารีอาทรงถูกตัดออกจากสิทธิการสืบราชบัลลังก์ด้วยกฎหมายมาตราที่ 91 ในวันที่ 30 ตุลาคม พ.ศ. 2378 เจ้าหญิงฌานูวารียาจึงทรงกลายเป็นรัชทายาทโดยสันนิษฐานของราชบัลลังก์แห่งจักรวรรดิบราซิล
ในวันที่ 4 สิงหาคม พ.ศ. 2379 เจ้าหญิงฌานูวารียาทรงพระดำเนินไปยังห้องโถงของพระราชวังวุฒิสภา ทรงฉลองพระองค์ที่เต็มไปด้วยสีทองซึ่งจะสามารถเห็นเครื่องยศ เครื่องราชอิสริยาภรณ์กางเขนและทรงปรากฏพระองค์ในพระหัตถ์ที่ทรงถือบทสวดมนต์ ทรงประกาศด้วยพระสุรเสียงเคร่งขรึมว่า
ดังนั้นเจ้าหญิงฌานูวารียาจึงทรงได้เป็นพระราชกุมารี รัชทายาทแห่งจักรวรรดิบราซิล จนกระทั่งการประสูติของเจ้าชายอาฟงซู พระราชโอรสในจักรพรรดิเปดรูที่ 2 พระอนุชา
ความพยายามเป็นผู้สำเร็จราชการแทนพระองค์

จักรพรรดิเปดรูที่ 2 พระอนุชา ยังทรงพระเยาว์ ในปีพ.ศ. 2379 รัฐบาลผู้สำเร็จราชการกำลังอยู่ในภาวะวิกฤต และในตอนนี้เจ้าหญิงยาโนเรียทรงเริ่มเข้ามาในฐานะที่เป็นพระราชธิดาในจักรพรรดิเปดรูที่ 1 สมาชิกสภาผู้แทนราษฎรบางคนที่เป็นฝ่ายเสรีนิยมปานกลางได้ทำการถกเถียงว่าการสำเร็จราชการแทนพระองค์ถูกส่งผ่านไปอยู่กับเจ้าหญิงฌานูวารียา พระเชษฐภคินีในจักรพรรดิเปดรูที่ 2 และทรงเป็นเจ้าหญิงรัชทายาทแห่งบราซิล ในขณะนั้นมีพระชนมายุ 15 พรรษา ดังนั้นพระนางจะสามารถรับเป็นผู้สำเร็จราชการแผ่นดินได้ แต่ความคิดนี้ไม่ได้รับการดำเนินต่อ จากนั้นรัฐบาลจึงเข้าจัดการเสียเอง
อภิเษกสมรส

ในฐานะที่เป็นพระบรมวงศานุวงศ์บราซิลที่สามารถสืบราชบัลลังก์ต่อได้ มันจึงกลายเป็นเรื่องสำคัญที่จะจัดพิธีอภิเษกสมรสสำหรับเจ้าหญิงฌานูวารียา มารีอา, จักรพรรดิเปดรูที่ 2 และเจ้าหญิงฟรังซิชกา พระภคินี
คู่อภิเษกสมรสของทั้งเจ้าหญิงฌานูวารียาและจักรพรรดิเปดรูที่ 2 มาจากราชอาณาจักรซิซิลีทั้งสอง พระนางอภิเษกสมรสกับเจ้าชายลูอิจี เคานท์แห่งอาควิลา (พระอนุชาในพระมเหสีของจักรพรรดิเปดรูที่ 2 คือ เจ้าหญิงเตเรซา กริสตินาแห่งทูซิชิลี) พระราชพิธีได้ถูกจัดในวันที่ 28 เมษายน พ.ศ. 2387 ณ กรุงรีโอเดจาเนโร บราซิล พระสวามีของพระนางเป็นพระราชโอรสในพระเจ้าฟรานซิสที่ 1 แห่งทูซิชิลีกับพระมเหสีพระองค์ที่สอง เจ้าหญิงมาเรีย อิซาเบลลาแห่งสเปน ด้วยความไม่ลงรอยกันระหว่างเคานต์แห่งอาควิลากับองค์จักรพรรดิ เจ้าหญิงฌานูวารียากับเคานต์แห่งอาควิลาได้รับพระบรมราชานุญาตให้เสด็จออกจากบราซิลในเดือนตุลาคม พ.ศ. 2387 ในปีพ.ศ. 2388 ฐานะการเป็นพระราชกุมารีของเจ้าหญิงฌานูวารียาได้หมดไปเมื่อมีการประสูติของเจ้าชายอาฟงซู พระราชโอรสในจักรพรรดิเปดรูที่ 2 พระอนุชา
สิ้นพระชนม์

เจ้าหญิงฌานูวารียา เคาน์เตสแห่งอาควิลาสิ้นพระชนม์ที่นีซ ประเทศฝรั่งเศส ในวันที่ 13 พฤษภาคม พ.ศ. 2444 สิริพระชนมายุ 79 พรรษา เป็นพระราชธิดาในจักรพรรดิเปดรูที่ 1 และจักรพรรดินีมาเรีย ลีโอโพลดีนาที่สิ้นพระชนม์เป็นพระองค์สุดท้าย ชื่อเมืองยาโนเรียในรัฐมีนัสเชไรส์ ถูกตั้งขึ้นเพื่อเป็นพระเกียรติแก่พระนาง
พระโอรสธิดา

เจ้าหญิงยาโนเรียและเจ้าชายหลุยส์มีพระโอรสธิดาร่วมกัน 4 พระองค์ได้แก่
เจ้าชายลูอิจี เคานต์แห่งร็อกคากูเกลมา (18 กรกฎาคม พ.ศ. 2388 - 27 พฤศจิกายน พ.ศ. 2452) เจ้าชายทรงอภิเษกสมรสต่างฐานันดรกับมาเรีย อเมเลีย เบโลว์-ฮาเมล และมีบุตร 2 พระองค์
เจ้าหญิงมารีอา อิซาเบลลาแห่งบูร์บง-ซิซิลีทั้งสอง (22 กรกฎาคม พ.ศ. 2389 - 14 กุมภาพันธ์ พ.ศ. 2402)
เจ้าชายฟิลิปโปแห่งบูร์บง-ซิซิลีทั้งสอง (12 สิงหาคม พ.ศ. 2390 - 9 กรกฎาคม พ.ศ. 2465) เจ้าชายทรงอภิเษกสมรสต่างฐานันดรกับฟลอรา บูเนน และไม่มีบุตร
เจ้าชายมารีอา เอมานูเอเลแห่งบูร์บง-ซิซิลีทั้งสอง (24 มกราคม พ.ศ. 2394 - 26 มกราคม พ.ศ. 2394)
พระอิสริยยศ

11 มกราคม พ.ศ. 2365 - 12 ตุลาคม พ.ศ. 2365 : อิงฟังตาฌานูวารียาแห่งโปรตุเกส
12 ตุลาคม พ.ศ. 2365 - 30 ตุลาคม พ.ศ. 2378 : เจ้าหญิงฌานูวารียาแห่งบราซิล, อิงฟังตาแห่งโปรตุเกส
30 ตุลาคม พ.ศ. 2378 - 28 เมษายน พ.ศ. 2387 : พระราชกุมารีแห่งบราซิล
28 เมษายน พ.ศ. 2387 - 23 กุมภาพันธ์ พ.ศ. 2388 : พระราชกุมารีแห่งบราซิล, เคาน์เตสแห่งอาควิลา
23 กุมภาพันธ์ พ.ศ. 2388 - 5 มีนาคม พ.ศ. 2440 : เคาน์เตสแห่งอาควิลา
5 มีนาคม พ.ศ. 2440 - 13 มีนาคม พ.ศ. 2444 : เคาน์เตสม่ายแห่งอาควิลา
เสื้อแขนหมูแฮม

สมเด็จพระศรีพัชรินทราบรมราชินีนาถ พระบรมราชชนนีพันปีหลวงสวมฉลองพระองค์แขนหมูแฮม
เสื้อแขนหมูแฮม หรือ ขาหมูแฮม เป็นเสื้อของไทยที่ได้อิทธิพลจากเครื่องแต่งกายหญิงชาวยุโรปช่วงรัชสมัยพระบาทสมเด็จพระจุลจอมเกล้าเจ้าอยู่หัวแห่งกรุงรัตนโกสินทร์ เป็นเสื้อเข้ารูปลายลูกไม้ มีลักษณะโดดเด่นคือบริเวณต้นแขนจะจีบพองฟู และค่อย ๆ แคบลงมาถึงข้อมือ
เสื้อแขนหมูแฮมเป็นที่นิยมในราชสำนักสยาม ปรากฏครั้งแรกเมื่อ พ.ศ. 2438–2439 เป็นอิทธิพลที่ได้รับจากฉลองพระองค์ของเจ้านายฝ่ายในจากราชสำนักรัสเซียและออสเตรีย บางแห่งว่าได้รับอิทธิพลจากอังกฤษยุควิกตอเรีย  ซึ่งเรียกลักษณะแขนเสื้อนี้ว่า Gigot sleeve หรือ Leg-of-mutton sleeve เป็นที่นิยมในหมู่สตรียุโรปช่วงต้นและปลายคริสต์ศตวรรษที่ 19 ตัวเสื้อประดับประดาด้วยลายลูกไม้เต็มที่ คอเสื้อตั้งสูง เอวจีบเข้ารูปพอดีตัว แต่งระบายลูกไม้ มีแผงระบายลูกไม้คลุมไหล่และอก แต่คงเอกลักษณ์เดิมเอาไว้คือนุ่งโจงกระเบน สะพายแพร ไว้ผมทรงดอกกระทุ่ม สวมถุงเท้ายาว และสวมรองเท้าคัทชูหัวเหลี่ยมส้นเตี้ย หรือรองเท้าบูต ยกเว้นเจ้าดารารัศมี พระราชชายาจะสวมเสื้อแขนหมูแฮมคู่กับการนุ่งซิ่นลุนตะยาอะฉิกเท่านั้น นอกนั้นก็ประดับประดาไปด้วยเครื่องประดับ เช่น พัดแบบพับได้ของหญิงตะวันตก ต่างหูแบบหยดน้ำ สร้อยคอไข่มุกซ้อนกันหลายสาย ประดับเข็มกลัดพระนามาภิไธย พระนาม รูปดอกไม้ หรือสัตว์ โดยการแต่งกายนี้จะต้องใช้อัญมณีเข้าชุดกัน และเข้ากันได้กับสีของเครื่องแต่งกาย
ในประเทศไทย ปรากฏการแต่งกายด้วยชุดลักษณะนี้ครั้งแรกในพระบรมฉายาลักษณ์สมเด็จพระศรีพัชรินทราบรมราชินีนาถ พระบรมราชชนนีพันปีหลวง และภาพของเจ้าจอมมารดาชุ่ม ในรัชกาลที่ 5 และเป็นที่นิยมในราชสำนักฝ่ายในช่วงปลายรัชสมัยพระบาทสมเด็จพระจุลจอมเกล้าเจ้าอยู่หัว แต่ภายหลังได้สิ้นความนิยมลงในช่วงปลายรัชกาลพระบาทสมเด็จพระจุลจอมเกล้าเจ้าอยู่หัว และเปลี่ยนไปสวมเสื้อแพรแขนยาวที่ไม่โปร่งตอนบนแบบแขนหมูแฮม
พ.ศ. 2561 ปรากฏเครื่องแต่งกายของสมาชิกในมิวสิกวิดีโอ "เธอคือ...เมโลดี้" ของบีเอ็นเคโฟร์ตีเอต ซึ่งประยุกต์ไปจากเสื้อแขนหมูแฮม โดยเรียกชุดนั้นว่า "Siam Lolita" ออกแบบโดยจาตุรณ แร่เพชร ด้วยการนำโทนสี ลายผ้า การสะพายแพร และเข็มกลัดแบบไทยไปผสมกับวัฒนธรรมการแต่งกายแบบโลลิตา โดบบิณฑ์ บัวหมื่นชล ผู้กำกับมิวสิกวิดีโอนี้ กล่าวว่า "...อยากให้คนเห็นพัฒนาการความน่ารักแบบไทย ๆ ที่ไม่ต้องอยู่กับไทยเดิม แต่เป็นไทยประยุกต์ แนวคิดหลักมาจากญี่ปุ่นนั่นแหละ แต่ผมอยากได้ความเป็นไทยเพิ่มเข้าไป..."
ระเบียงภาพ

สมเด็จพระศรีพัชรินทราบรมราชินีนาถ พระบรมราชชนนีพันปีหลวง ทรงฉลองพระองค์แขนหมูแฮม
สมเด็จพระปิตุจฉาเจ้า สุขุมาลมารศรี พระอัครราชเทวี ทรงฉลองพระองค์แขนหมูแฮม
พระวิมาดาเธอ กรมพระสุทธาสินีนาฏ ปิยมหาราชปดิวรัดา ทรงฉลองพระองค์แขนหมูแฮม
พระองค์เจ้าประดิษฐาสารี (ที่สองจากซ้าย) ฉลองพระองค์แขนหมูแฮม
เจ้าคุณจอมมารดาสำลี (ที่สามจากซ้าย) สวมเสื้อแขนหมูแฮม
สมเด็จเจ้าฟ้าฯ กรมหลวงศรีรัตนโกสินทรทรงฉลองพระองค์แขนหมูแฮม
เจ้านายฝ่ายในฉลองพระองค์แขนหมูแฮม
พระองค์เจ้าพวงสร้อยสอางค์ ทรงฉลองพระองค์แขนหมูแฮม
เจ้านายฝ่ายในฉลองพระองค์แขนหมูแฮม
เจ้าจอมมารดาชุ่ม (ซ้าย) สวมเสื้อแขนหมูแฮม
พระองค์เจ้าประดิษฐาสารี ทรงฉลองพระองค์แขนหมูแฮม
เมื่อคุณพระมาตกหลุมรักฉัน

| เมื่อคุณพระมาตกหลุมรักฉัน |
| --- | --- |
ประเภท: ภาพยนตร์รักตลก
แสดงนำ:   ซาโตมิ อิชิฮาระ  โทโมฮิซะ ยามาชิตะ 
ดนตรีแก่นเรื่องปิด: "เพลงคริสต์มาส" โดย แบ็กนัมเบอร์
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 10
การผลิต
ผู้อำนวยการสร้าง:   ฮิโรยูกิ โกโต  อายากะ คินโจ 
ความยาวตอน: วันจันทร์ เวลา 21:00 น. ถึง 21:54 น. (เวลามาตรฐานญี่ปุ่น)
ออกอากาศ
เครือข่าย: ฟูจิทีวี
ออกอากาศ: 12 ตุลาคม ค.ศ. 2015 (2015-10-12) – 14 ธันวาคม ค.ศ. 2015 (2015-12-14)
เมื่อคุณพระมาตกหลุมรักฉัน (ญี่ปุ่น: 5時から9時まで) เป็นละครโทรทัศน์ญี่ปุ่นจาก ฟูจิทีวี ในปี 2015 นำแสดงโดย ซาโตมิ อิชิฮาระ และ โทโมฮิซะ ยามาชิตะ ละครสร้างจากการ์ตูนมังงะเรื่อง From Five to Nine โดย มิกิ ไอฮาระ ออกอากาศตั้งแต่วันที่ 12 ตุลาคม พ.ศ. 2558 ถึง 14 ธันวาคม พ.ศ. 2558 มีทั้งหมด 10 ตอน ตอนแรกได้เรตติ้งผู้ชม 12.6% ใน ภูมิภาคคันโต
เนื้อเรื่อง

จุนโกะ ซากูระบะ (ซาโตมิ อิชิฮาระ) เป็นครูสอนภาษาอังกฤษอายุ 29 ปีที่ใฝ่ฝันจะทำงานในนิวยอร์ก อยู่มาวันหนึ่ง เธอเกิดเหตุที่น่าอับอาย จนทำให้เธอได้พบกับพระสงฆ์รูปงามระหว่างพิธีศพที่วัดแห่งหนึ่ง เธอหวังว่าจะไม่ได้พบกับเขาอีก ต่อมาเธอถูกครอบครัวหลอกและถูกบังคับให้ไปนัดดูตัว อีกฝ่ายไม่ใช่ใครอื่นนอกจากพระภิกษุรูปนั้น ทากาเนะ โฮชิกาวะ (โทโมฮิซะ ยามาชิตะ)
นักแสดง

ซาโตมิ อิชิฮาระ รับบทเป็น จุนโกะ ซากูระบะ
โทโมฮิซะ ยามาชิตะ รับบทเป็น ทากาเนะ โฮชิกาวะ
ยูกิ ฟูรูกาวะ รับบทเป็น ซาโตชิ มิชิมะ
แหล่งข้อมูลอื่น

เว็บไซต์ทางการ (ในภาษาญี่ปุ่น)
เว็บไซต์ทางการ
5 ji Kara 9 ji Made ~ Watashi ni Koi Shita Ikemen Sugiru Obôsan ที่อินเทอร์เน็ตมูวีเดตาเบส
เหนี่ยวหัวใจสุดไกปืน

| เหนี่ยวหัวใจสุดไกปืน |
| --- | --- |

ประเภท: ละครโทรทัศน์
สร้างโดย: บริษัท พอดีคำ เอนเตอร์เทนเมนต์ จำกัด
เขียนโดย: บทประพันธ์ :  อักษรา   บทโทรทัศน์ :   เบญจมาศ ดาลหิรัญรัตน์
กำกับโดย: สยาม น่วมเศรษฐี
แสดงนำ: ศุกลวัฒน์ คณารศ ภัทรศยา เครือสุวรรณศิริ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 10 ตอน
ออกอากาศ
เครือข่าย: ช่อง 7 เอชดี
ออกอากาศ: 1 กรกฎาคม พ.ศ. 2560 – 22 กรกฎาคม พ.ศ. 2560
เหนี่ยวหัวใจสุดไกปืน เป็นละครในชุด ภารกิจรัก แนวแอ็คชั่น โรแมนติก ดราม่า สอดแทรกแนวคิด ความรัก มิตรภาพ และ การเสียสละเพื่อประเทศชาติ ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน    เริ่มตอนแรกวันเสาร์ที่ 1 กรกฎาคม พ.ศ. 2560-22 กรกฎาคม พ.ศ. 2560 ต่อจากละครเรื่อง มายา (ละครโทรทัศน์)
เรื่องย่อ

ร้อยเอก ภูริช สัตตกมลพันธ์ (ศุกลวัฒน์ คณารศ) แห่งหน่วยรบพิเศษ สังกัดกองทัพบก กับภารกิจหลักในการขัดขวางการขนส่งยาเสพติดข้ามประเทศ ภูริชปฏิบัติหน้าที่อยู่ชายแดนไทย-พม่า ที่ค่ายทหารห่างไกลทุรกันดาร ทำภารกิจทางด้านทหารและบำรุงขวัญชาวบ้านไปด้วย จนทำให้ได้พบกับ พญ.นภัสชล (ภัทรศยา เครือสุวรรณศิริ) อายุรแพทย์และศัลยแพทย์สาวคนเก่ง ที่อาสามากับหน่วยแพทย์เคลื่อนที่เพื่อรักษาชาวบ้านฟรี จนกระทั่งเกิดเหตุการณ์ต่อสู้แย่งชิงดินแดนเมืองเผ่าลาซะ นภัสชล ถูกลักพาตัวไป ทำให้ภูริชได้รับภารกิจในการช่วยเหลือเธอ ได้ใช้เวลาอยู่ด้วยกันจนเกิดความรัก เมื่อภารกิจสำเร็จลุล่วง ภูริชต้องปฏิบัติภารกิจต่อจนได้รับบาดเจ็บสาหัสนอนไม่รับรู้อะไร แต่นภัสชลก็ได้ภูริชกลับคืนมา
นักแสดง

| ตัวละคร | นักแสดง |
| --- | --- |
ออกอากาศทาง: ช่อง 7 เอชดี
ผู้สร้าง: พอดีคำ
บทประพันธ์: เบญจมาศ ดาลหิรัญรัตน์
บทโทรทัศน์: อักษรา
ผู้กำกับการแสดง: สยาม น่วมเศรษฐี
นักแสดงหลัก
ร้อยเอก ภูริช สัตตกมลพันธ์: ศุกลวัฒน์ คณารศ
แพทย์หญิง นภัสชล เรืองโรจนทรัพย์: ภัทรศยา เครือสุวรรณศิริ
ผู้กองชยิน: หลุยส์ เฮส
วริสา: อธิชนัน ศรีเสวก
นักแสดงสมทบ
เตโช: พรหมพิริยะ ทองพุทธรักษ์
แพทย์หญิง ภีรชา สัตตกมลพันธ์ (ภีร์): บารมิตา สาครจันทร์
ลาชิ: นันทศัย พิศลยบุตร
พิมพ์วริย์: ปราณวรินทร์ ปามี
ชนะ: ดนัย สมุทรโคจร
นายพลอาเช: ฐาปกรณ์ ดิษยนันทน์
นายพลลาแป: วันชัย เผ่าวิบูลย์
ปรียาพร สัตนกมลพันธ์ (ปีย์): กชกร นิมากรณ์
อนันต์: ตฤณ เศรษฐโชค
คุณหญิงวลัยพรรณ: สุธิตา เกตานนท์
คุณหญิงพิมพ์แข: วัลวิภา โยคะกุล
นายพลอนุชิต: ธนายง ว่องตระกูล
วาริส: เวนย์ ฟอลโคเนอร์
ซาเยร์: พีรวัชร์ เหราบัตย์
ร้อยโท ฐิติ: อรุชา โตสวัสดิ์
เล่าซาง: จิรกิตติ์ สุวรรณภาพ
กีซา: กิ๊ฟ ชวนชื่น
จาโป: วิทยา เจตะภัย
เดชา: ชมวิชัย เมฆสุวรรณ
จ่ามี: ปราบ ยุทธพิชัย
มนัส: ณรัฐ พัฒนาพงศ์ชัย
: เนรัญ ศรีสันต์
: ศิริปัญญา จันทิหล้า
: วัชรพงษ์ ไชยเสริม
: สิพลดนัย สะราคำ
ร.ต.ก้องภพ สมรภูมิ: สุวรรณ บวรศิริเกียรติ
นักแสดงรับเชิญ
เรือเอก จิรวัติ สุกปลั่ง (ต้นกล้า): อรรคพันธ์ นะมาตร์
ร้อยตำรวจเอก คณินทร์ เวโรจน์: ศรัณย์ ศิริลักษณ์
เรืออากาศเอกกรัณย์ หาญโยธิน: มิกค์ ทองระย้า
มิสเตอร์เจสัน: วิลลี่ แมคอินทอช
พลเอก ประเทศ ยศสินธร ผู้บัญชาการกองทัพบก: ดิลก ทองวัฒนา
พลเอก ทรงวุฒิ ศักดิ์ศรีพิริยะ รัฐมนตรีว่าการกระทรวงกลาโหม: ทูน หิรัญทรัพย์
พลอากาศเอก เวหา สิงหากาศ ผู้บัญชาการกองทัพอากาศ: พลรัตน์ รอดรักษา
พลตำรวจเอก วิน วินบำราบ ผู้บัญชาการสำนักงานตำรวจแห่งชาติ: เกรียงไกร อุณหะนันทน์
พลเรือเอก ธาดา เอกองค์ ผู้บัญชาการกองทัพเรือ: ชัชวิรนทร์ คล้ายนาค
รัฐมนตรีภารดี รัฐมนตรีพาณิชย์: ฐรินดา กรรณสูต
มาร์ติน: เฟอร์กัล วันชัย เพาเวอร์
เพลงประกอบละคร

เพลง ภารกิจรัก ขับร้องโดย ศุกลวัฒน์ คณารศ อรรคพันธ์ นะมาตร์ ศรัณย์ ศิริลักษณ์ มิกค์ ทองระย้า เป็นเพลงเปิดละครและเป็นเพลงหลักของละครชุดนี้
เพลง ตรงนี้ที่หัวใจ ขับร้องโดย ศรัณยู วินัยพานิช (เพลงปิดเรื่อง)
แหล่งข้อมูลอื่น

https://www.se-ed.com/product/%E0%B8%99%E0%B8%A7%E0%B8%99%E0%B8%B4%E0%B8%A2%E0%B8%B2%E0%B8%A2%E0%B8%8A%E0%B8%B8%E0%B8%94-%E0%B8%A0%E0%B8%B2%E0%B8%A3%E0%B8%81%E0%B8%B4%E0%B8%88%E0%B8%A3%E0%B8%B1%E0%B8%81-%E0%B8%9A%E0%B8%A3%E0%B8%A3%E0%B8%88%E0%B8%B8%E0%B8%81%E0%B8%A5%E0%B9%88%E0%B8%AD%E0%B8%87-Book-Set.aspx?no=9789746908924
https://www.instagram.com/p/BVpBToOlAng/?hl=th
http://www.komchadluek.net/news/ent/242391
https://www.youtube.com/watch?v=WmBv7pHALQ4
เหนี่ยวหัวใจสุดไกปืน ที่สยามโซน
เรื่องย่อ ภารกิจรัก ตอน เหนี่ยวหัวใจและไกปืน : ch7.com
เรื่องย่อ ภารกิจรัก ตอน เหนี่ยวหัวใจสุดไกปืน : drama.tlcthai เก็บถาวร 2017-06-18 ที่ เวย์แบ็กแมชชีน
เรื่องย่อ ภารกิจรัก ตอน เหนี่ยวหัวใจและไกปืน (gossipstar.mthai.com)
เรื่องย่อละคร ภารกิจรัก ตอน เหนี่ยวหัวใจสุดไกปืน (dara.trueid) เก็บถาวร 2017-07-07 ที่ เวย์แบ็กแมชชีน
เรื่องย่อละครชุดภารกิจรัก
เรื่องย่อ ภารกิจรัก ตอน เหนี่ยวหัวใจสุดไกปืน : manager.co.th[ลิงก์เสีย]
เรื่องย่อ ภารกิจรัก ตอน เหนี่ยวหัวใจสุดไกปืน (kapook.com)
แถวหน้ากระดาน

กองทัพสปาร์ตาตั้งกระบวนทัพแถวหน้ากระดานรอทำศึก
The Thin Red Line ภาพวาดแสดงการรบด้วยแถวหน้ากระดานต่อต้านทหารม้า
กระบวนทัพแถวหน้ากระดาน คือการจัดกำลังพลเชิงยุทธวิธีขั้นพื้นฐานที่ถูกใช้มาตลอดประวัติศาสตร์ เป็นกระบวนทัพที่มีอำนาจยิงตรงหน้าสูงที่สุดแลกกับการสูญเสียสมรรถนะในการเคลื่อนกำลังและการต้านทานการโจมตีของทหารม้า[ต้องการอ้างอิง] กระบวนทัพแถวหน้ากระดานได้รับความสนใจอย่างมากในยุคแห่งเหตุผล โดยสมเด็จพระเจ้าฟรีดริชที่ 2 แห่งปรัสเซียได้ทรงใช้กระบวนทัพนี้อย่างได้ผลในสงครามเจ็ดปี[ต้องการอ้างอิง]
กระบวนทัพแถวหน้ากระดานสำหรับกองทัพทหารราบนั้น ทหารจะเรียงกันเป็นแถวหลายแถว ตั้งแต่สองถึงห้าแถว แต่สามแถวมักจะถูกใช้งานมากที่สุด[ต้องการอ้างอิง] แถวหน้ากระดานแต่ละแถวมีระยะห่างระหว่างกันประมาณครึ่งเมตร และทหารแต่ละนายในแถวจะยืนค่อนข้างชิดกัน โดยทั่วไปใช้ระยะหนึ่งช่วงแขน ซึ่งจะทำให้ทหารมีพื้นที่มากพอที่ใช้งานอาวุธประจำกายรวมทั้งการยิงและบรรจุใหม่ การใช้งานกระบวนทัพแถวหน้ากระดานนั้น ทหารจะต้องได้รับการฝึกมาอย่างดีและต้องการการควบคุมจากนายทหาร (ทั้งชั้นประทวนและสัญญาบัตร)
ใน คริสต์ศตวรรษที่ 17 และ 18 กองทัพในยุโรปมักจะให้ทหารชั้นประทวนยืนประจำอยู่ตอนท้าย มีทวนยาวเป็นอาวุธประจำกายซึ่งทวนยาวนี้จะใช้เป็นทั้งเครื่องประดับและใช้ในการจัดแถวทหาร ในการฝึกแถวทหาร ทวนยาวนี้จะถูกใช้ในการกดปืนของพลทหารที่ประทับเล็งสูงเกินไป และใช้ในการจัดแถวทหารให้สวยงามถูกต้อง การเคลื่อนกำลังพลด้วยกระบวนทัพแถวหน้ากระดานนี้จะช้ามาก ยกเว้นว่ากองทัพนั้นจะได้รับการฝึกมาอย่างยอดเยี่ยม กระบวนทัพแถวหน้ากระดานสามารถเสียรูปอย่างเห็นได้ชัด โดยเฉพาะในยุทธบริเวณที่เป็นป่า ด้วยเหตุนี้กระบวนทัพแถวหน้ากระดานมักจะถูกใช้ในการตั้งรับเป็นส่วนมาก โดยหน่วยทหารจะเคลื่อนที่ด้วยกระบวนทัพแถวตอนและปรับกระบวนเป็นแถวหน้ากระดานเมื่อถึงที่หมาย
กระบวนทัพแถวหน้ากระดานนี้ อ่อนแอต่อการบุกเข้าตีของทหารม้าอย่างมาก โดยเฉพาะเมื่อถุกเข้าตีทางปีกและทางท้าย ซึ่งการโจมตีนี้จะทำให้รูปกระบวนหน้ากระดานเสียกระบวนและพังทลายในที่สุด เว้นแต่ว่ากองทหารจะแปรกระบวนให้เป็นกระบวนทัพสี่เหลี่ยมจตุรัสได้
ในช่วงสงครามนโปเลียน กองทัพอังกฤษนำกระบวนแถวหน้ากระดานสองแถวแคบมาประยุกต์ใช้อย่างได้ผลเพื่อชดเชยข้อเสียเปรียบด้านกำลังพลและเพิ่มอำนาจยิงตรงหน้า ส่วนมากแล้วกระบวนแถวหน้ากระดานมักจะถูกทำลายด้วยการโจมตีของทหารม้า แต่ในยุทธการบลักลาวาโดยกรมทหารเดินเท้าที่ 93 แห่งสหราชอาณาจักรสามารถใช้กระบวนทัพแถวหน้ากระดานต่อต้านการโจมตีของทหารม้ารัสเซียได้ จนกลายเป็่นที่มาของสำนวน "The Thin Red Line"
กระบวนทัพแถวหน้ากระดานแบบหลวม ๆ ถูกใช้งานในกลายกองทัพในปัจจุบันในระหว่างปฏิบัติการเข้าตีเพื่อเพิ่มอำนาจยิงตรงหน้าให้มากที่สุด มีประโยชน์ในการโจมตีที่มั่นข้าศึก และสามารถประยุกต์ใช้เป็นยุทธวิธีเคลื่อนที่ยิงได้
แกงเลียง

แกงเลียง เป็นอาหารของคนในชุมชนที่มีมาแต่โบราณ ลักษณะของน้ำแกงจะไม่ข้น หรือไม่ใสจนเกินไป มีรสเค็มพอดี รสเผ็ดร้อนจากพริกไทย และมีผักในท้องถิ่นเป็นส่วนผสมหลัก ประกอบด้วย ใบแมงลัก ผักเหลียง ยอดย่านาง ฟักทองอ่อน บวบ ตำลึง ในสมัยต่อ ๆ มา จะเพิ่มข้าวโพดอ่อน เห็ดนางฟ้า เห็ดฟาง เป็นต้น
ผักในแกงเลียง เวลาแกงจะไม่ให้เปื่อยมาก และสิ่งที่ขาดไม่ได้คือ ใบแมงลัก ซึ่งเป็นลักษณะเฉพาะของแกงเลียง คนในสมัยโบราณทางภาคใต้คือ แกงเคยเกลือ เพราะในน้ำแกงจะใส่กะปิ เกลือ และพริกไทยเล็กน้อย แต่ต่อมาได้ปรับปรุงให้แกงเลียงเป็นอาหารที่มีคุณค่าทางสมุนไพร เพราะใช้ผักพื้นบ้านและเครื่องปรุงที่มีคุณค่าทางสมุนไพรสูงผักก็มีประโยชน์มากทุกชนิด ทำให้มีกากใย วิตามิน และเกลือแร่สูง ในสมัยก่อนในแกงเลียงจะมีเฉพาะเนื้อปลาที่โขลกหรือตำลงในน้ำแกงเท่านั้น ซึ่งจะใช้เป็นปลาแห้งหรือปลาย่าง ซึ่งเนื้อสัตว์จะทำให้น้ำแกงข้น หรืออาจจะเป็นกุ้งแห้งก็ได้ แต่ปัจจุบันแกงเลียงไม่ได้ใส่เฉพาะเนื้อปลา หรือกุ้งแห้งโขลกป่นเท่านั้น แต่ยังใส่กุ้งสด เนื้อไก่ฉีก เป็นต้น ส่วนเครื่องแกงของแกงเลียงจะประกอบด้วย พริกไทย หอมแดง รากกระชายเล็กน้อย กะปิ กุ้งแห้ง เนื้อปลาแห้ง เช่นปลาช้อน ซึ่งล้วนแต่เป็นสมุนไพร ทำให้แกงเลียงหอมและได้รสชาติเผ็ดร้อน จึงเป็นที่มาได้ชื่อว่า "แกงเลียงสมุนไพร"
ฤทธิ์ทางเภสัชวิทยา

พริกไทย  ที่นำมาใช้ในแกงเลียงอาจเป็น พริกไทยดำ หรือพริกไทยล่อนก็ได้ พริกไทยดำ และ พริกไทยล่อนนั้น จัดเป็นสมุนไพรที่ใช้มากในตำรับยาไทย สำหรับ ขับลม ขับเสมหะ บำรุงธาตุ และเป็นเครื่องเทศที่ใช้อาหารไทยหลายชนิด สารที่พบในผลคือ สารไพเพอร์รีน (Piperine)
สารไพเพอร์รีน (Piperine) เป็นสารสำคัญที่มีส่วนในการออกฤทธิ์ของพริกไทยหลายอย่างตั้งแต่ กระตุ้นการหลั่งกรดในกระเพาะอาหาร เพิ่มอัตราการไหลเวียนเลือด ลดไขมันและระดับน้ำตาลในเลือด ลดการอักเสบ เป็นต้น นอกจากนี้ ยังช่วยเพิ่มปริมาณและอัตราการดูดซึมของยาและอาหาร ทำให้มีผลต่อระดับยาในเลือด อย่างไรก็ดีการใช้พริกไทยในอาหารและรับประทานอย่างเหมาะสมตามภูมิปัญญาไทยจะให้ผลดีต่อร่างกาย
ใบแมงลัก เป็นเครื่องเทศที่มีน้ำมันหอมระเหย และมีสรรพคุณขับลม พร้อมทั้งเพิ่มการไหลเวียนของเลือด เช่นเดียวกับพริกไทย โดยมีความเผ็ดน้อยกว่า ในองค์ความรู้ทางการแพทย์แผนไทยนั้น ใบแมงลัก มีสรรพคุณ ขับลม แก้คลื่นไส้ อาเจียน ผสมในหลายตำรับ บางตำรับใช้เป็นตัวยาหลัก เรียกว่า ยา ประสะแมงลัก มีการวิจัยพบว่า ใบแมงลัก มีฤทธิ์ต้านอาการอักเสบ น้ำมันหอมระเหยมีฤทธิ์ต้านออกซิเดชัน และยังพบว่า มีสารอาหารพวกวิตามินและเกลือแร่หลากหลาย เช่น วิตามินซี แคลเซียม โปแตสเซียม ฟอสฟอรัส และแมกนีเซียม รวมทั้งมีใยอาหารปริมาณสูง เหมาะสำหรับเป็นอาหารคุณภาพอย่างแท้จริง
วัตถุดิบ

ผักและสมุนไพร ประกอบด้วย พริกไทย หอมแดง ฟักทอง ข้าวโพดอ่อน น้ำเต้า บวบ เห็ด ผักหวาน ใบตำลึง ใบแมงลัก
เนื้อสัตว์ ประกอบด้วย กุ้งแห้ง กุ้งสด
เครื่องปรุง ประกอบด้วย กะปิ น้ำปลา
เมื่อคุณเกมเมอร์เผลอใจเป็นทาสแมว

| --- | --- |
เมื่อคุณเกมเมอร์เผลอใจเป็นทาสแมว
猫暮らしのゲーマーさん (Nekogurashi no Gēmā-san)
แนว: สุขนาฏกรรม, เสี้ยวชีวิต
มังงะ
เขียนโดย: วาตารุ นาดาตานิ
สำนักพิมพ์: โชงากูกัง
สำนักพิมพ์ภาคภาษาไทย: สยามอินเตอร์คอมิกส์
ในเครือ: โชเน็งซันเดย์คอมิกส์สเปเชียล
นิตยสาร: โชเน็งซันเดย์เอส
กลุ่มเป้าหมาย: โชเน็ง
วางจำหน่ายตั้งแต่: 24 พฤศจิกายน พ.ศ. 2561 – 25 มกราคม พ.ศ. 2565
จำนวนเล่ม: 8 (หนังสือ)
เมื่อคุณเกมเมอร์เผลอใจเป็นทาสแมว (ญี่ปุ่น: 猫暮らしのゲーマーさん; โรมาจิ: Nekogurashi no Gēmā-san) เป็นซีรีส์มังงะญี่ปุ่น เขียนเรื่องและวาดภาพโดยวาตารุ นาดาตานิ ตีพิมพ์ในนิตยสารโชเน็งซันเดย์เอส นิตยสารมังงะแนวโชเน็งของสำนักพิพม์โชงากูกังตั้งแต่เดือนพฤศจิกายน พ.ศ. 2561 ถึงมกราคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์

เมื่อคุณเกมเมอร์เผลอใจเป็นทาสแมว เขียนเรื่องและวาดภาพโดยวาตารุ นาดาตานิ ตีพิมพ์ในนิตยสารโชเน็งซันเดย์เอส นิตยสารมังงะแนวโชเน็งของสำนักพิพม์โชงากูกังตั้งแต่วันที่ 24 พฤศจิกายน พ.ศ. 2561 ถึงวันที่ 25 มกราคม พ.ศ. 2565 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม วางจำหน่ายตั้งแต่วันที่ 17 พฤษภาคม พ.ศ. 2562 ถึง 18 เมษายน พ.ศ. 2565
วันที่ 14 ตุลาคม พ.ศ. 2564  สำนักพิมพ์สยามอินเตอร์คอมิกส์ประกาศลิขสิทธิ์มังงะเมื่อคุณเกมเมอร์เผลอใจเป็นทาสแมวในประเทศไทย เริ่มวางจำหน่ายเมื่อวันที่ 1 พฤศจิกายน พ.ศ. 2564
การตีพิมพ์ > หนังสือมังงะรวมเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  17 พฤษภาคม พ.ศ. 2562 | 978-4-09-129228-5 | 1 พฤศจิกายน พ.ศ. 2564 | 978-616-575-627-3 |
| 2 |  16 สิงหาคม พ.ศ. 2562 | 978-4-09-129370-1 | 1 เมษายน พ.ศ. 2565 | 978-616-575-732-4 |
| 3 |  18 มีนาคม พ.ศ. 2563 | 978-4-09-850090-1 | — | — |
| 4 |  17 กรกฎาคม พ.ศ. 2563 | 978-4-09-850166-3 | — | — |
| 5 |  18 ธันวาคม พ.ศ. 2563 | 978-4-09-850410-7 | — | — |
| 6 |  18 พฤษภาคม พ.ศ. 2564 | 978-4-09-850612-5 | — | — |
| 7 |  18 มกราคม พ.ศ. 2565 | 978-4-09-850881-5 | — | — |
| 8 |  18 เมษายน พ.ศ. 2565 | 978-4-09-851100-6 | — | — |
การตอบรับ

ในปี พ.ศ. 2565 ซีรีส์มังงะได้รับการเสนอชื่อในรางวัลฮาร์เวย์ในสาขามังงะยอดเยี่ยม
แหล่งข้อมูลอื่น

เว็บไซต์ทางการที่ Sunday Web Every (ในภาษาญี่ปุ่น)
เมื่อคุณเกมเมอร์เผลอใจเป็นทาสแมว (มังงะ) ที่เครือข่ายข่าวอนิเมะ
แทกูสเตเดียม

| --- | --- |
บลู อาร์ซ

th
ชื่อเต็ม: แทกูสเตดียม
ชื่อเดิม: แทกูเวิล์ดคัพสเตเดียม
ที่ตั้ง: San 29, Nobyeon-dong, Suseong-gu, แทกู, เกาหลีใต้
พิกัด: 35°49′47.2″N 128°41′25.1″E﻿ / ﻿35.829778°N 128.690306°E﻿ / 35.829778; 128.690306
เจ้าของ: บริษัืทเมืองแทกู
ผู้ดำเนินการ: บริษัทบริการสิ่งอำนวยความสะดวกเรื่องกีฬา (เมืองแทกู)
ความจุ: 65,000
ขนาดสนาม: 105 x 68 m  (Running track: 400 m x 8 lane, 100 m x 9 lane)
พื้นผิว: หญ้า, Tartan track
การก่อสร้าง
ลงเสาเข็ม: 29 กรกฎาคม 1997
เปิดใช้สนาม: 28 มิถุนายน 2001
งบประมาณในการก่อสร้าง: US$265 ล้าน
สถาปนิก: คัง โช-เฮ,
วิศวกรโครงสร้าง: Substructure: Seoul Structure, Roof: WS Atkins
ผู้รับเหมาทั่วไป: ซัมซุง
การใช้งาน
ฟุตบอลโลก (2002) สโมสรฟุตบอลแทกู (2003–ปัจจุบัน) 22nd Summer Universiade (2003) 13th IAAF World Championships in Athletics (2011)
แทกูสเตเดียม (ชื่อเดิม:แทกูเวิล์ดคัพสเตเดียม,) หรือรู้จักกันในชื่อ บลู อาร์ซ เป็นสนามกีฬาอเนกประสงค์ ตั้งอยู่ที่เมือง แทกู, ประเทศเกาหลีใต้ มีความจุทั้งหมด 65,000 ที่นั่ง (ในอนาคตจะลดเหลือ 53,000 ที่นั่ง หลังจากการปรับปรุง) มีที่จอดรถทั้งหมด 3,550 คัน.อยู่ห่างจาก ท่าอากาศยานแทกู 11 กิโลเมตร
สนามแห่งนี้เคยใช้เป็นสนามในการแข่งขัน ฟุตบอลโลก 2002 ที่ประเทศเกาหลีใต้เป็นเจ้าภาพ. ปัจจุบันสนามแห่งนี้เป็นสนามเหย้าของ สโมสรฟุตบอลแทกู.
แหล่งข้อมูลอื่น

(เกาหลี) Daegu Sports Facilities Management Center
เวสลีย์ เบลก

| Wesley Blake |
| --- | --- |

ชื่อเกิด: Cory James Weston
เกิด:  (1987-09-04) 4 กันยายน ค.ศ. 1987 (37 ปี) San Marcos, Texas, United States
ที่พัก: San Antonio, Texas, United States
การศึกษา: Texas State University
คู่สมรส: Sara Lee (สมรส 2017)
บุตร: 2
ประวัติมวยปล้ำอาชีพ
ชื่อบนสังเวียน: Blake Cory Weston Wesley Blake Westin Blake
ส่วนสูง: 6 ft 1 in (1.85 m)
น้ำหนัก: 240 ปอนด์ (109 กิโลกรัม)
มาจาก: San Antonio, Texas
ฝึกหัดโดย: Dory Funk Jr.
เปิดตัว: 2011
คอรี เจมส์ เวสตัน (Cory James Weston; 4 กันยายน ค.ศ. 1987) นักมวยปล้ำอาชีพชาวอเมริกันที่รู้จักกับWWEภายใต้ชื่อ เวสลีย์ เบลก (Wesley Blake) เป็นแชมป์แท็กทีม NXT 1สมัยร่วมกับบัดดี เมอร์ฟีในนามเบลกและเมอร์ฟี
ผลงาน

Funking Conservatory
FC European Championship (1 time)
FC Florida Heavyweight Championship (1 time)
FC Heavyweight Championship (1 time)
Pro Wrestling Illustrated
PWI ranked him #121 of the top 500 singles wrestlers in the PWI 500 in 2015
WWE
NXT Tag Team Championship (1 time) – with Buddy Murphy/Murphy